ddrg/super_eurlex huggingface dataset:
96/394/Euratom, EHTY, EY: Komission päätös, tehty 17 päivänä kesäkuuta 1996, kolmansiin maihin osoitettujen Euroopan yhteisöjen virkamiesten palkkoihin 1 päivästä elokuuta, 1 päivästä syyskuuta, 1 päivästä lokakuuta, 1 päivästä marraskuuta ja 1 päivästä joulukuuta 1995 sovellettavista korjauskertoimista



Virallinen lehti nro L 164 , 03/07/1996 s. 0012 - 0014



KOMISSION PÄÄTÖS, tehty 17 päivänä kesäkuuta 1996, kolmansiin maihin osoitettujen Euroopan yhteisöjen virkamiesten palkkoihin 1 päivästä elokuuta, 1 päivästä syyskuuta, 1 päivästä lokakuuta, 1 päivästä marraskuuta ja 1 päivästä joulukuuta 1995 sovellettavista korjauskertoimista (96/394/Euratom, EHTY, EY) EUROOPAN YHTEISÖJEN KOMISSIO, joka ottaa huomioon sopimuksen Euroopan yhteisöjen yhteisen neuvoston ja yhteisen komission perustamisesta, ottaa huomioon Euroopan yhteisöjen virkamiehiin sovellettavat henkilöstösäännöt ja näiden yhteisöjen muuta henkilöstöä koskevat palvelussuhteen ehdot, jotka on vahvistettu asetuksessa (ETY, Euratom, EHTY) N:o 259/68 (1) ja viimeksi muutettu asetuksella (EY, Euratom, EHTY) N:o 2963/95 (2), ja erityisesti sen liitteessä X olevan 13 artiklan toisen alakohdan, sekä katsoo, että neuvoston asetuksella (EY, Euratom, EHTY) N:o 579/96 (3) on vahvistettu henkilöstösääntöjen liitteessä X olevan 13 artiklan ensimmäisen alakohdan mukaisesti 1 päivästä heinäkuuta 1995 kolmansiin maihin osoitetuille virkamiehille heidän asemamaansa valuuttana maksettaviin palkkoihin sovellettavat korjauskertoimet, ja viime kuukausien aikana komissio on tehnyt useita mukautuksia kyseisiin korjauskertoimiin (4) henkilöstösääntöjen liitteessä X olevan 13 artiklan toisen alakohdan mukaisesti, ja olisi mukautettava henkilöstösääntöjen liitteessä X olevan 13 artiklan toisen alakohdan mukaisesti 1 päivästä elokuuta, 1 päivästä syyskuuta, 1 päivästä lokakuuta, 1 päivästä marraskuuta ja 1 päivästä joulukuuta 1995 tiettyjä kyseisistä korjauskertoimista, koska, ottaen huomioon komission käytössä olevat tilastotiedot, joidenkin kolmansien maiden elinkustannuksissa tapahtunut muutos, joka on määritetty korjauskertoimen ja asianomaisen valuuttakurssin mukaisesti, on osoittautunut olevan suurempi kuin viisi prosenttia edelliseen vahvistukseen tai mukauttamiseen verrattuna, ON PÄÄTTÄNYT SEURAAVAA: Ainoa artikla Kolmansiin maihin osoitetuille virkamiehille kyseisen asemamaan valuuttana maksettaviin palkkoihin sovellettavat korjauskertoimet vahvistetaan 1 päivästä elokuuta, 1 päivästä syyskuuta, 1 päivästä lokakuuta, 1 päivästä marraskuuta ja 1 päivästä joulukuuta 1995 alkaen liitteen mukaisesti. Näiden palkkojen maksamisessa käytettävät vaihtokurssit ovat samat kuin Euroopan yhteisöjen yleistä talousarviota toteutettaessa sovellettavat vaihtokurssit sen kuukauden osalta, joka edeltää ensimmäisessä kohdassa tarkoitettua päivämäärää. Tehty Brysselissä 17 päivänä kesäkuuta 1996. Komission puolesta Hans VAN DEN BROEK Komission jäsen (1) EYVL N:o L 56, 4.3.1968, s. 1 (2) EYVL N:o L 310, 22.12.1995, s. 1 (3) EYVL N:o L 83, 2.4.1996, s. 7 (4) EYVL N:o L 146, 20.6.1996, s. 49-59 LIITE >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA>
96/404/EY: Komission päätös, tehty 21 päivänä kesäkuuta 1996, tarttuvaan naudan keuhkoruttoon liittyvistä tietyistä suojatoimenpiteistä Italiassa tehdyn päätöksen 91/56/ETY kumoamisesta (ETA:n kannalta merkityksellinen teksti)



Virallinen lehti nro L 165 , 04/07/1996 s. 0039 - 0039



KOMISSION PÄÄTÖS, tehty 21 päivänä kesäkuuta 1996, tarttuvaan naudan keuhkoruttoon liittyvistä tietyistä suojatoimenpiteistä Italiassa tehdyn päätöksen 91/56/ETY kumoamisesta (ETA:n kannalta merkityksellinen teksti) (96/404/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa sisämarkkinoiden toteuttamista varten 26 päivänä kesäkuuta 1990 annetun neuvoston direktiivin 90/425/ETY (1), sellaisena kuin se on viimeksi muutettuna direktiivillä 92/118/ETY (2), ja erityisesti sen 10 artiklan, sekä katsoo, että direktiivin 90/425/ETY 10 artiklan mukaisesti komission päätöksessä 91/56/ETY (3) vahvistettiin tarttuvaan naudan keuhkoruttoon liittyvät tietyt suojatoimenpiteet Italiassa elävän nautakarjan kaupan osalta, koska tautia ei ole enää esiintynyt, päätöksessä 91/56/ETY vahvistetut toimenpiteet on kumottava, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Kumotaan päätös 91/56/ETY. 2 artikla Tätä päätöstä sovelletaan 1 päivästä heinäkuuta 1996. 3 artikla Tämä päätös on osoitettu kaikille jäsenvaltioille. Tehty Brysselissä 21 päivänä kesäkuuta 1996. Komission puolesta Franz FISCHLER Komission jäsen (1) EYVL N:o L 224, 18.8.1990, s. 29 (2) EYVL N:o L 62, 15.3.1993, s. 49 (3) EYVL N:o L 35, 7.2.1991, s. 29
96/410/EY: Neuvoston päätös, tehty 28 päivänä toukokuuta 1996, Euroopan yhteisön ja Yhdistyneiden arabiemiirikuntien tekstiilituotteiden kauppaa koskevan sopimuksen soveltamisesta



Virallinen lehti nro L 169 , 08/07/1996 s. 0039 - 0039



NEUVOSTON PÄÄTÖS, tehty 28 päivänä toukokuuta 1996, Euroopan yhteisön ja Yhdistyneiden arabiemiirikuntien tekstiilituotteiden kauppaa koskevan sopimuksen soveltamisesta (96/410/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan kanssa, ottaa huomioon komission ehdotuksen, sekä katsoo, että komissio on neuvotellut yhteisön puolesta Yhdistyneiden arabiemiirikuntien kanssa tekstiilituotteiden kauppaa koskevan kahdenvälisen sopimuksen, ja kyseistä sopimusta olisi sovellettava väliaikaisesti 1 päivästä tammikuuta 1996 kunnes sopimuksen tekemiseksi tarvittavat menettelyt on saatettu päätökseen ja edellyttäen, että Yhdistyneet arabiemiirikunnat vastavuoroisesti soveltaa sitä väliaikaisesti, ON PÄÄTTÄNYT SEURAAVAA: Ainoa artikla Euroopan yhteisön ja Yhdistyneiden arabiemiirikuntien tekstiilituotteiden kauppaa koskevaa sopimusta sovelletaan väliaikaisesti 1 päivästä tammikuuta 1996 kunnes se on muodollisesti tehty ja edellyttäen, että Yhdistyneet arabiemiirikunnat vastavuoroisesti soveltaa sitä väliaikaisesti. Parafoidun sopimuksen teksti on tämän päätöksen liitteenä. Tehty Brysselissä 28 päivänä toukokuuta 1996. Neuvoston puolesta R. SERRI Puheenjohtaja
96/460/EY: Komission päätös, tehty 8 päivänä heinäkuuta 1996, jäsenvaltioiden yhteistyöhön elintarvikkeita koskevien kysymysten tieteellisessä tutkimisessa liittyvästä luettelosta ja tehtävien jaosta tehdyn päätöksen 94/652/EY muuttamisesta (ETA:n kannalta merkityksellinen teksti)



Virallinen lehti nro L 191 , 01/08/1996 s. 0053 - 0055



KOMISSION PÄÄTÖS, tehty 8 päivänä heinäkuuta 1996, jäsenvaltioiden yhteistyöhön elintarvikkeita koskevien kysymysten tieteellisessä tutkimisessa liittyvästä luettelosta ja tehtävien jaosta tehdyn päätöksen 94/652/EY muuttamisesta (ETA:n kannalta merkityksellinen teksti) (96/460/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon jäsenvaltioiden avusta komissiolle ja näiden yhteistyöstä elintarvikkeita koskevien kysymysten tieteellisessä tutkimisessa 25 päivänä helmikuuta 1993 annetun neuvoston direktiivin 93/5/ETY (1) ja erityisesti sen 3 artiklan, sekä katsoo, että komission päätöksessä 94/458/EY (2) vahvistetaan elintarvikkeita koskevien kysymysten tieteellisen tutkimisen hallintoa ja yhteistyötä koskevat säännöt, komission päätöksessä 94/652/EY (3) vahvistetaan luettelo ja tehtävien jako, jotka liittyvät jäsenvaltioiden yhteistyöhön elintarvikkeita koskevien kysymysten tieteellisessä tutkimisessa; direktiivin 93/5/ETY 3 artiklassa säädetään luettelon ja tehtävien jaon saattamisesta ajan tasalle vähintään kerran kuudessa kuukaudessa, tehtävien luettelo olisi laadittava ja pidettävä ajan tasalla ottaen huomioon kansanterveyden turvaamiseen liittyvät tarpeet yhteisössä ja elintarvikealaa koskevan yhteisön lainsäädännön vaatimukset, tehtävät olisi jaettava siten, että otetaan huomioon jäsenvaltioissa ja erityisesti tieteelliseen yhteistyöhön osallistuvissa laitoksissa saatavilla oleva tieteellinen asaintuntemus ja voimavarat, ja tässä päätöksessä määrätyt toimenpiteet ovat pysyvän elintarvikekomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 94/652/EY liite, jossa vahvistetaan elintarvikkeisiin liittyvien kysymysten tieteellisen tutkimisen yhteistyössä jäsenvaltioille kuuluvien tehtävien luettelo sekä näiden tehtävien jakautuminen jäsenvaltioiden kesken, tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 8 päivänä heinäkuuta 1996. Komission puolesta Martin BANGEMANN Komission jäsen (1) EYVL N:o L 52, 4.3.1993, s. 18 (2) EYVL N:o L 189, 23.7.1994, s. 84 (3) EYVL N:o L 253, 29.9.1994, s. 29 LIITE Luettelo jäsenvaltioiden välisessä elintarvikkeisiin liittyvien kysymysten tieteellisen tutkimisen yhteistyössä jäsenvaltioille kuuluvista tehtävistä >TAULUKON PAIKKA>
96/456/EY: Komission päätös, tehty 22 päivänä heinäkuuta 1996, eläinten terveyttä koskevista vaatimuksista ja eläinlääkärintodistuksista tuoreen siipikarjanlihan tuonnissa kolmansista maista tehdyn päätöksen 94/984/EY muuttamisesta (ETA:n kannalta merkityksellinen teksti)



Virallinen lehti nro L 188 , 27/07/1996 s. 0052 - 0052



KOMISSION PÄÄTÖS, tehty 22 päivänä heinäkuuta 1996, eläinten terveyttä koskevista vaatimuksista ja eläinlääkärintodistuksista tuoreen siipikarjanlihan tuonnissa kolmansista maista tehdyn päätöksen 94/984/EY muuttamisesta (ETA:n kannalta merkityksellinen teksti) (96/456/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä tuoreen siipikarjanlihan kaupassa ja tuonnissa kolmansista maista 26 päivänä kesäkuuta 1991 annetun neuvoston direktiivin 91/494/ETY (1), sellaisena kuin se on viimeksi muutettuna direktiivillä 93/121/EY (2), ja erityisesti sen 11 artiklan 1 kohdan, sekä katsoo, että komission päätöksessä 94/984/EY (3), sellaisena kuin se on viimeksi muutettuna päätöksellä 96/298/EY (4), vahvistetaan eläinten terveyttä koskevat vaatimukset ja eläinlääkärintodistukset tuoreen siipikarjanlihan tuonnissa tietyistä kolmansista maista, Israelista saadut tiedot osoittavat, että tämä maa kykenee 1 päivästä lokakuuta 1996 noudattamaan mallin A vaatimuksia kaikkien siipikarjanlihaluokkien osalta; tämän vuoksi on mahdollista muuttaa päätös 94/984/EY vastaavasti, on myös tarpeen tarkastella uudelleen Kiinaa koskevia määräyksiä komission yksiköiden paikalla tekemän tarkastuksen perusteella; tässä tarkastuksessa paljastui, että annetut todistukset olivat epätarkkoja ja epätäydellisiä; olisi määrättävä tuonnin keskeyttämisen voimaantulon lykkäämisestä, jotta jäsenvaltioiden toimivaltaiset viranomaiset voivat panna täytätäntöön tämän päätöksen ja sallia ennen tämän päätöksen voimaantuloa laivattujen tavaralähetysten tuonnin, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Päätöksen 94/984/EY liitteessä I: a) Korvataan alaviite 3 seuraavasti: "(3) Tuonti keskeytetään 1 päivästä elokuuta 1996". b) Poistetaan 1 päivästä lokakuuta 1996 Israelia koskevalta riviltä alaviitteeseen 4 viittaava luku 4. c) Korvataan 1 päivästä lokakuuta 1996 alaviite 4 seuraavasti: "(4) Ainoastaan hanhen- ja ankanmaksa". 2 artikla Tätä päätöstä sovelletaan 1 päivästä elokuuta 1996. Tämän päätöksen soveltamisesta alkavan kuudenkymmenen päivän ajan jäsenvaltioiden on kuitenkin sallittava ennen tämän päätöksen voimaantuloa sovellettujen määräysten mukaisesti tuotetun ja varmennetun Kiinasta peräisin olevan tuoreen siipikarjan tuonti. 3 artikla Tämä päätös on osoitettu kaikille jäsenvaltioille. Tehty Brysselissä 22 päivänä heinäkuuta 1996. Komission puolesta Franz FISCHLER Komission jäsen (1) EYVL N:o L 268, 24.9.1991, s. 35 (2) EYVL N:o L 340, 31.12.1993, s. 39 (3) EYVL N:o L 378, 31.12.1994, s. 11 (4) EYVL N:o L 114, 8.5.1996, s. 33
96/436/EY: Neuvoston päätös, tehty 15 päivänä heinäkuuta 1996, yhteisön kasvilajikeviraston pääjohtajan nimittämisestä



Virallinen lehti nro L 181 , 20/07/1996 s. 0026 - 0026



NEUVOSTON PÄÄTÖS, tehty 15 päivänä heinäkuuta 1996, yhteisön kasvilajikeviraston pääjohtajan nimittämisestä (96/436/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon yhteisön kasvinjalostajanoikeuksista 27 päivänä heinäkuuta 1994 annetun neuvoston asetuksen (EY) N:o 2100/94 (1) ja erityisesti sen 43 artiklan 1 ja 2 kohdan, ottaa huomioon komission 27 päivänä huhtikuuta 1995 yhteisön kasvilajikeviraston hallintoneuvoston lausunnon saatuaan esittämät ehdokkaat, ON PÄÄTTÄNYT SEURAAVAA: Ainoa artikla Nimitetään Bart Kiewiet, syntynyt 7 päivänä tammikuuta 1947, yhteisön kasvilajikeviraston pääjohtajaksi viiden vuoden kaudeksi. Hänen toimikautensa alkaa tehtävien aloittamispäivästä, joka sovitaan pääjohtajan ja mainitun viraston hallintoneuvoston kesken. Tehty Brysselissä 15 päivänä heinäkuuta 1996. Neuvoston puolesta D. SPRING Puheenjohtaja (1) EYVL N:o L 227, 1.9.1994, s. 1, asetus sellaisena kuin se on muutettuna asetuksella (EY) N:o 2506/95 (EYVL N:o L 258, 28.10.1985, s. 3).
96/426/EY: Komission päätös, tehty 28 päivänä kesäkuuta 1996, tietyistä Mauritaniasta peräisin olevia kalastustuotteita koskevista suojatoimenpiteistä tehdyn päätöksen 96/293/EY muuttamisesta (ETA:n kannalta merkityksellinen teksti)



Virallinen lehti nro L 175 , 13/07/1996 s. 0033 - 0033



KOMISSION PÄÄTÖS, tehty 28 päivänä kesäkuuta 1996, tietyistä Mauritaniasta peräisin olevia kalastustuotteita koskevista suojatoimenpiteistä tehdyn päätöksen 96/293/EY muuttamisesta (ETA:n kannalta merkityksellinen teksti) (96/426/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 19 artiklan, sekä katsoo, että tiedot vakavista puutteista kalastustuotteiden hygienian ja valvonnan osalta Mauritaniassa saivat komission tekemään päätöksen 96/293/EY (2) tällaisten Mauritaniasta peräisin olevien tuotteiden tuonnin keskeyttämiseksi, komissio lähetti hiljattain asiantuntijaryhmän arvioimaan Mauritanian viranomaisten tekemiä toimenpiteitä; kyseisten asiantuntijoiden tekemien havaintojen mukaan on tarpeen ylläpitää suojatoimenpiteitä kaikissa muodoissa olevien simpukoiden, piikkinahkaisten, vaippaeläinten ja merikotiloiden osalta, on tarpeen muuttaa päätös 96/293/EY vastaavasti, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 96/293/EY 1 artikla seuraavasti: "1 artikla Jäsenvaltioiden on kiellettävä Mauritaniasta peräisin olevien kaikissa muodoissa olevien simpukoiden, piikkinahkaisten, vaippaeläinten ja merikotiloiden tuonti." 2 artikla Jäsenvaltioiden on muutettava toimenpiteet, joita ne soveltavat tuontiin, niiden saattamiseksi tämän päätöksen mukaisiksi. Niiden on ilmoitettava tästä komissiolle. 3 artikla Tämä päätös on osoitettu kaikille jäsenvaltioille. Tehty Brysselissä 28 päivänä kesäkuuta 1996. Komission puolesta Franz FISCHLER Komission jäsen (1) EYVL N:o L 373, 31.12.1990, s. 1 (2) EYVL N:o L 111, 4.5.1996, s. 22
96/480/EY: Neuvoston päätös, tehty 23 päivänä heinäkuuta 1996, luvan antamisesta Espanjan kuningaskunnalle jatkaa keskinäisiä kalastussuhteita Etelä-Afrikan tasavallan kanssa koskevan sopimuksen voimassaoloa 7 päivään maaliskuuta 1997 asti



Virallinen lehti nro L 196 , 07/08/1996 s. 0011 - 0011



NEUVOSTON PÄÄTÖS, tehty 23 päivänä heinäkuuta 1996, luvan antamisesta Espanjan kuningaskunnalle jatkaa keskinäisiä kalastussuhteita Etelä-Afrikan tasavallan kanssa koskevan sopimuksen voimassaoloa 7 päivään maaliskuuta 1997 asti (96/480/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Espanjan ja Portugalin liittymisasiakirjan ja erityisesti sen 167 artiklan 3 kohdan, ottaa huomioon komission ehdotuksen, sekä katsoo, että Espanjan kuningaskunnan hallituksen ja Etelä-Afrikan tasavallan hallituksen välisiä keskinäisiä kalastussuhteita koskeva, 14 päivänä elokuuta 1979 allekirjoitettu sopimus tuli voimaan 8 päivänä maaliskuuta 1982 ensin kymmenen vuoden ajaksi; sopimus on tämän jälkeen voimassa määrittämättömän ajan, ellei sitä sanota irti käyttämällä kaksitoista kuukautta etukäteen tehtävää ilmoitusta, liittymisasiakirjan 167 artiklan 2 kohdassa määrätään, että Espanjan kuningaskunnan kolmansien maiden kanssa tekemien kalastussopimusten oikeuksiin ja velvollisuuksiin ei vaikuteta sinä aikana, jona näiden sopimusten määräykset pidetään tilapäisesti voimassa, saman asiakirjan 167 artiklan 3 kohdan mukaisesti neuvosto tekee ennen Espanjan kuningaskunnan kolmansien maiden kanssa tekemien kalastussopimusten voimassaolon päättymistä niistä johtuvat, kalastustoiminnan säilyttämisen kannalta aiheelliset päätökset, mukaan lukien mahdollisuus pidentää voimassaoloa enintään yhden vuoden kerrallaan; edellä mainitun sopimuksen voimassaoloa on jatkettu 7 päivään maaliskuuta 1996 asti (1), ja asianomaisten yhteisön alusten kalastustoiminnan keskeytymisen välttämiseksi olisi annettava Espanjan kuningaskunnalle lupa jatkaa mainitun sopimuksen voimassaoloa 7 päivään maaliskuuta 1997 asti, ON TEHNYT TÄMÄN PÄÄTÖKSEN: 1 artikla Annetaan Espanjan kuningaskunnalle lupa jatkaa 7 päivään maaliskuuta 1997 asti keskinäisiä kalastussuhteita Etelä-Afrikan tasavallan kanssa koskevaa, 8 päivänä maaliskuuta 1982 voimaan tullutta sopimusta. 2 artikla Tämä päätös on osoitettu Espanjan kuningaskunnalle. Tehty Brysselissä 23 päivänä heinäkuuta 1996. Neuvoston puolesta I. YATES Puheenjohtaja (1) EYVL N:o L 329, 30.12.1995, s. 35
96/477/EY: Neuvoston päätös, tehty 21 päivänä maaliskuuta 1996, Euroopan yhteisön ja Vietnamin sosialistisen tasavallan välisen tekstiili- ja vaatetustuotteiden kauppaa koskevan sopimuksen tekemisestä



Virallinen lehti nro L 199 , 08/08/1996 s. 0001 - 0066



NEUVOSTON PÄÄTÖS, tehty 21 päivänä maaliskuuta 1996, Euroopan yhteisön ja Vietnamin sosialistisen tasavallan välisen tekstiili- ja vaatetustuotteiden kauppaa koskevan sopimuksen tekemisestä (96/477/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo, että komissio on neuvotellut yhteisön puolesta tekstiili- ja vaatetustuotteiden kauppaa koskevan sopimuksen Vietnamin sosialistisen tasavallan kanssa, ja tämä sopimus olisi hyväksyttävä, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Vietnamin sosialistisen tasavallan välinen tekstiili- ja vaatetustuotteiden kauppaa koskeva sopimus. Sopimuksen teksti on tämän päätöksen liitteenä. 2 artikla Neuvoston puheenjohtajalla on oikeus nimetä henkilö, joka on toimivaltainen allekirjoittamaan sopimuksen Euroopan yhteisön puolesta. 3 artikla Neuvoston puheenjohtaja antaa sopimuksen 19 artiklassa määrätyn ilmoituksen Euroopan yhteisön puolesta. 4 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 21 päivänä maaliskuuta 1996. Neuvoston puolesta A. GAMBINO Puheenjohtaja
96/481/EY: Neuvoston päätös, tehty 23 päivänä heinäkuuta 1996, luvan antamisesta Portugalin tasavallalle jatkaa keskinäisiä kalastussuhteita Etelä-Afrikan tasavallan kanssa koskevan sopimuksen voimassaoloa 7 päivään maaliskuuta 1997 asti



Virallinen lehti nro L 196 , 07/08/1996 s. 0012 - 0012



NEUVOSTON PÄÄTÖS, tehty 23 päivänä heinäkuuta 1996, luvan antamisesta Portugalin tasavallalle jatkaa keskinäisiä kalastussuhteita Etelä-Afrikan tasavallan kanssa koskevan sopimuksen voimassaoloa 7 päivään maaliskuuta 1997 asti (96/481/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Espanjan ja Portugalin liittymisasiakirjan ja erityisesti sen 354 artiklan 3 kohdan, ottaa huomioon komission ehdotuksen, sekä katsoo, että Portugalin tasavallan hallituksen ja Etelä-Afrikan tasavallan hallituksen välisiä keskinäisiä kalastussuhteita koskeva, 9 päivänä huhtikuuta 1979 allekirjoitettu sopimus tuli voimaan ensin kymmenen vuoden ajaksi; sopimus on tämän jälkeen voimassa määrittämättömän ajan, ellei sitä sanota irti käyttämällä kaksitoista kuukautta etukäteen tehtävää ilmoitusta, liittymisasiakirjan 354 artiklan 2 kohdassa määrätään, että Portugalin tasavallan kolmansien maiden kanssa tekemien kalastussopimusten oikeuksiin ja velvollisuuksiin ei vaikuteta sinä aikana, jona näiden sopimusten määräykset pidetään tilapäisesti voimassa, saman asiakirjan 354 artiklan 3 kohdan mukaisesti neuvosto tekee ennen Portugalin tasavallan kolmansien maiden kanssa tekemien kalastussopimusten voimassaolon päättymistä niistä johtuvat, kalastustoiminnan säilyttämisen kannalta aiheelliset päätökset, mukaan lukien mahdollisuus pidentää voimassaoloa enintään yhden vuoden kerrallaan; edellä mainitun sopimuksen voimassaoloa on jatkettu 7 päivään maaliskuuta 1996 asti (1), ja asianomaisten yhteisön alusten kalastustoiminnan keskeytymisen välttämiseksi olisi annettava Portugalin tasavallalle lupa jatkaa mainitun sopimuksen voimassaoloa 7 päivään maaliskuuta 1997 asti, ON TEHNYT TÄMÄN PÄÄTÖKSEN: 1 artikla Annetaan Portugalin tasavallalle lupa jatkaa 7 päivään maaliskuuta 1997 asti keskinäisiä kalastussuhteita Etelä-Afrikan tasavallan kanssa koskevaa, 9 päivänä huhtikuuta 1979 voimaan tullutta sopimusta. 2 artikla Tämä päätös on osoitettu Portugalin tasavallalle. Tehty Brysselissä 23 päivänä heinäkuuta 1996. Neuvoston puolesta I. YATES Puheenjohtaja (1) EYVL N:o L 329, 30.12.1995, s. 36